#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 8 august 2018, în şedinţa de îndată**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 15,54

 Doamna Jitaru Irina, secretarul municipiului Pascani deschide lucrările ședinței de îndată din 8 august 2018, arătând că este legal constituită, din 19 consilieri în funcție sunt prezenți 11. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, mass-media.

**Doamna Jitaru Irina**, secretarul municipiului Pascani dă cuvântul președintelui de ședință, domnul Ungureanu Vasilică-Cosmin.

**Domnul Ungureanu Vasilică-Cosmin,** președinte de ședință, dă citire parțial Dispoziției nr. 1320/08.08.2018:

#### „ ROMÂNIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 1320**

***din data de: 08.08.2018***

Primarul municipiului Paşcani, judeţul Iaşi;

Avand în vedere dispoziţiile art. 39, alin. (4) din Legea nr. 215/2001, privind administraţia publica locala, republicata, cu modificarile si completarile ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001, privind administraţia publica locala, republicata, cu modificarile si completarile ulterioare,

**D I S P U N E:**

**„Articol unic :**  Se convoacă Consiliul Local al municipiului Paşcani, în şedinţa de îndată din data de 08.08.2018, ora 15,30, **­­­­­­­­­­­­­­** în sala de şedinţe a Consiliului Local al municipiului Pascani, cu urmatoarea ordine de zi:”

Ordinea de zi cuprinde 1 proiect de hotărâre.

Supune la vot ordinea de zi. Cine este pentru? Abțineri? Împotrivă?

Pentru: 11

Abțineri: 0

 Împotrivă: 0

Se trece la punctul nr. 1 de pe ordinea de zi:

**1. PROIECT DE HOTARARE privind modificarea și completarea Hotărârii Consiliului Local al Municipiului Pașcani nr. 68 din 20.04.2018,** **privind aprobarea indicatorilor tehnico – economici la obiectivul de investitii: “Creşterea eficienţei energetice – Grădiniţa nr.2, Creşa nr.1”, strada Sportului, nr. 11, municipiul Paşcani, judeţul Iaşi**

*Inițiatorul proiectului de hotărâre - Primarul municipiului Pașcani*

**Domnul Ungureanu Vasilică-Cosmin,** președinte de ședință, întreabă dacă sunt discuții.

**Doamna Nedelcu Gabriela**, viceprimarul municipiului Pașcani, precizează că într-o ședință anterioară s-au aprobat indicatorii tehnico-economici pentru aceste 2 obiective de investiții, respectiv Creșa și Grădinița nr. 2 din Pașcani. Aceste două obiective au fost depuse într-un proiect cu finanțare din fonduri europene pe Axa 10 la ADR Nord-Est. Sunt acum proiectul în faza de evaluare din punct de vedere administrativ. Conform scrisorii trimise de ADR, trebuie să se refacă unele documente sau să să vină cu unele precizări suplimentare. Proiectul vizează eficientizarea energetică pentru cele două clădiri, extinderea și amenajarea terenului de joacă din fața grădiniței și a creșei, dotarea cu centrale proprii, dar și dotări în ceea ce privește mijloacele didactice necesare desfășurării unui proces instructiv-educativ de calitate. Ca și clarificare, cei de la ADR Nord-Est le-au solicitat revizuirea HCL nr. 68/20.04.2018 prin care s-au aprobat indicatorii tehnico-economici. Vor un punct distict prin care să se aprobe toată documentația tehnică aferentă proiectului. De accea s-a venit cu modificarea acestei hotărâri și se introduce acest punct pe ordinea zi.

**Domnul Ungureanu Vasilică-Cosmin,** președinte de ședință, întreabă dacă mai sunt alte discuții. Supune la vot proiectul de hotărâre. Cine este pentru? Abțineri? Împotrivă?

Pentru: 11

Abțineri: 0

 Împotrivă: 0

Proiectul a trecut. Declară ședința închisă. Ședința se încheie la ora 15,58.

**PREȘEDINTE DE ȘEDINȚĂ SECRETARUL MUNICIPIULUI**

**Consilier UNGUREANU VASILICĂ COSMIN cons. jr. JITARU IRINA**